Zgjidh e merr vetë

**Zgjidh e merr vetë** (njohur edhe si *Zgjidh e merr*) është një poezi kupoeti I pa njohur, përmes vargjesh jep karakteristikat  e banorëve të krahinave të Shqipërisë. Thuhet qe eshte e Fan Nolit por nuk ka asnje dokument nga studiuesit per qe ta vertetojne dhe te bien dakort me kete gje, pra mund te aludojme qe eshte apokrife. 

MERR E ZGJIDH

1. A të duhen luftëtarë?           
Dhe arratinë armiku të marrë?      
A do botës t'i vesh zjarrë?        
Merr nja dhjetë kosovarë.          
                                   
2. A do male me dëborë             
Trima të fortë e malësorë          
Fort bujarë e burrërorë            
Shkon në Kukës i ke në dorë        
                                   
3. A të duhen sharlatanë           
Që lëpijnë në çdo sahane           
Që të percajnë vatanë              
Ke sa të duash Tropojanë           
                                   
4. A do njerëz për aheng           
Për tryeza e për kuvend            
Burra e gra kërcejnë me lodër      
Këta i gjen veç në Shkodër         
                                   
5. Njerëz të zgjuar me lezet       
Që i gjen në çdo anë               
Që të bëjnë muhabet                
Këta janë mjeshtrit Dibranë        
                                   
6. A të duhen budallenjë           
Ca gomerë e ca kopukë              
Hajdut kaçak e batakçinjë          
Shko e merri mu në Puke            
                                   
7. A do trima sejmenë?             
Kapardisur kudo vënë,              
Gjumi pa i zënë t'mos flenë,       
Për tre Mirditorë bëj benë.        
                                   
8. Këta Matjanë burra të zotë      
Që dikur kanë bërë barotë          
Se i njeh gjithë vendi mbarë       
Nuk bëjnë tjetër veç për xhandar   
                                   
9. A të duhen gënjeshtarë,         
Matrapaz e kokë tharë              
Kripen ta shesin për farë          
Merr Krutanë dhe je i larë.        
                                   
10. Do dembelë për Stamboll?       
Mos u lodh e mos hiç hall,         
Të rreshtosh nja tri taborr,       
Tiranasit t'i zgjedhësh me dorë.   
                                   
11. Po mafioza a të duhen?        
Që e zbrazin mire koburen ,        
Psikopatë e Budallenj te ri cdo dite,          
Veç Elbasani i rrit.               
                                   
12. Në do burra llafazanë          
Që çudisin gjithë dynjanë          
Që rrinë tërë ditën rrugës         
Nga këto gjen plot në Durrës.      
                                   
13. Po kërkove kokë palarë         
Kryengritës dhe gomarë             
Që punët të shkojnë vaj            
Shko e merri në Kavajë             
                                   
14. Kërkon hoxhë e kërkonë prift   
Mos bridh e mos u ngjit            
Se si këta që bëjnë mëkat          
I gjen vetëm në Berat              
                                   
15. A do urtë njerëzit të rrinë,   
Nën komandë të kesh ushtrinë,      
Në tabjatë të kesh njerezinë       
Merre të gjithë Labërine!          
                                   
16. Do për punë një korçar?        
I ke bujq e ustallarë,             
Me gra bashkë e hapin varre        
Krahë e kokë s'u ka të sharë.      
                                   
17. Do budallenj që veç hanë?      
Me dy këmbë do hajvanë?            
Pasuri që s'dinë të vënë           
Merr shëtit gjithë Myzeqenë.       
                                   
18. A do të ruash florinë?         
Katandinë e shtëpinë?              
Me dy qofte mbush sininë,          
Ec e merre Gjirokastrinë.          
                                   
19. A do të hash e të bësh qejf?   
Sofra e shtruar si për mbret,      
Pastërti e për yzmet,              
Të tillë gjen veç në Përmet.       
                                   
20. Do ministra kolonjarë?         
Se mbahen burra për "mend",        
Duan kudo të jenë të parë,         
Në mexhlis e në kuvend.            
                                   
21. Hall i madh me Skraparllinj    
Ka rrezik të hash dhe dru,         
Dy ministra le të rrine,           
Se na duhen dhe pa tru.            
                                   
22. Ore të gjorë, harruam Vlorën!  
Se kjo punë lahet me gjak,         
Dy shirit e një medalje,           
Kësaj pune i vënë kapak.           
                                   
23. A ke dëgjuar për burrat e dheut
Me trimëri të Skënderbeut          
Burra që u zien gjaku?			   
Zër një shok nga Shijaku